CELEX: 32012R0125
Language: sk
Date: 2012-02-14
Title: Nariadenie Komisie (EÚ) č. 125/2012 zo 14. februára 2012 , ktorým sa mení a dopĺňa príloha XIV k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií ( „REACH“ )  Text s významom pre EHP

15.2.2012   
            
            
               SK
            
            
               Úradný vestník Európskej únie
            
            
               L 41/1
            
         NARIADENIE KOMISIE (EÚ) č. 125/2012
   zo 14. februára 2012,
   ktorým sa mení a dopĺňa príloha XIV k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií („REACH“)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (1), a najmä na jeho články 58 a 131,
   keďže:
   
               (1)
            
            
               V nariadení (ES) č. 1907/2006 sa stanovuje, že látky, ktoré spĺňajú kritériá pre klasifikáciu ako karcinogénne (kategórie 1A alebo 1B), mutagénne (kategórie 1A alebo 1B) a poškodzujúce reprodukciu (kategórie 1A alebo 1B) podľa nariadenia Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí (2), látky, ktoré sú perzistentné, bioakumulatívne a toxické, látky, ktoré sú veľmi perzistentné a veľmi bioakumulatívne, a látky, v prípade ktorých existujú vedecké dôkazy, že pravdepodobne majú závažné účinky na zdravie ľudí alebo životné prostredie a vzbudzujú rovnakú úroveň obáv, môžu podliehať autorizácii.
            
         
               (2)
            
            
               Diizobutyl-ftalát (DIBP) spĺňa kritériá klasifikácie ako látka reprodukčne toxická (kategórie 1B) v súlade s nariadením (ES) č. 1272/2008, a tým spĺňa aj kritériá na jeho zahrnutie do prílohy XIV k nariadeniu (ES) č. 1907/2006 stanovené v článku 57 písm. c) k uvedenému nariadeniu. Bol identifikovaný a zaradený do zoznamu látok navrhovaných na zahrnutie v súlade s článkom 59 nariadenia (ES) č. 1907/2006.
            
         
               (3)
            
            
               Oxid arzenitý spĺňa kritériá pre klasifikáciu ako karcinogénna látka (kategórie 1A) v súlade s nariadením (ES) č. 1272/2008, a tým spĺňa aj kritériá na jeho zahrnutie do prílohy XIV k nariadeniu (ES) č. 1907/2006 stanovené v článku 57 písm. a) k uvedenému nariadeniu. Bol identifikovaný a zaradený do zoznamu látok navrhovaných na zahrnutie v súlade s článkom 59 nariadenia (ES) č. 1907/2006.
            
         
               (4)
            
            
               Oxid arzeničný spĺňa kritériá pre klasifikáciu ako karcinogénna látka (kategórie 1A) v súlade s nariadením (ES) č. 1272/2008, a tým spĺňa aj kritériá na jeho zahrnutie do prílohy XIV k nariadeniu (ES) č. 1907/2006 stanovené v článku 57 písm. a) k uvedenému nariadeniu. Bol identifikovaný a zaradený do zoznamu látok navrhovaných na zahrnutie v súlade s článkom 59 nariadenia (ES) č. 1907/2006.
            
         
               (5)
            
            
               Chróman olovnatý spĺňa kritériá pre klasifikáciu ako karcinogénna látka (kategórie 1B) a reprodukčne toxická látka (kategórie 1A) v súlade s nariadením (ES) č. 1272/2008, a tým spĺňa aj kritériá na jeho zahrnutie do prílohy XIV k nariadeniu (ES) č. 1907/2006 stanovené v článku 57 písm. a) a c) k uvedenému nariadeniu. Bol identifikovaný a zaradený do zoznamu látok navrhovaných na zahrnutie v súlade s článkom 59 nariadenia (ES) č. 1907/2006.
            
         
               (6)
            
            
               Sulfochróman olovnatý žltý (farbivo C. I. Pigment Yellow 34) spĺňa kritériá pre klasifikáciu ako karcinogénna látka (kategórie 1B) a reprodukčne toxická látka (kategórie 1A) v súlade s nariadením (ES) č. 1272/2008, a tým spĺňa aj kritériá na jeho zahrnutie do prílohy XIV k nariadeniu (ES) č. 1907/2006 stanovené v článku 57 písm. a) a c) k uvedenému nariadeniu. Bol identifikovaný a zaradený do zoznamu látok navrhovaných na zahrnutie v súlade s článkom 59 nariadenia (ES) č. 1907/2006.
            
         
               (7)
            
            
               Chróman molybdénan síran olovnatý červený (farbivo C. I. Pigment Red 104) spĺňa kritériá pre klasifikáciu ako karcinogénna látka (kategórie 1B) a reprodukčne toxická látka (kategórie 1A) v súlade s nariadením (ES) č. 1272/2008, a tým spĺňa aj kritériá na jeho zahrnutie do prílohy XIV k nariadeniu (ES) č. 1907/2006 stanovené v článku 57 písm. a) a c) k uvedenému nariadeniu. Bol identifikovaný a zaradený do zoznamu látok navrhovaných na zahrnutie v súlade s článkom 59 nariadenia (ES) č. 1907/2006.
            
         
               (8)
            
            
               Tris(2-chlóretyl)fosfát (TCEP) spĺňa kritériá pre klasifikáciu ako reprodukčne toxická látka (kategórie 1B) v súlade s nariadením (ES) č. 1272/2008, a tým spĺňa aj kritériá na jeho zahrnutie do prílohy XIV k nariadeniu (ES) č. 1907/2006 stanovené v článku 57 písm. c) k uvedenému nariadeniu. Bol identifikovaný a zaradený do zoznamu látok navrhovaných na zahrnutie v súlade s článkom 59 nariadenia (ES) č. 1907/2006.
            
         
               (9)
            
            
               2,4-dinitrotoluén (2,4 DNT) spĺňa kritériá pre klasifikáciu ako karcinogénna látka (kategórie 1B) v súlade s nariadením (ES) č. 1272/2008, a tým spĺňa aj kritériá na jeho zahrnutie do prílohy XIV k nariadeniu (ES) č. 1907/2006 stanovené v článku 57 písm. a) k uvedenému nariadeniu. Bol identifikovaný a zaradený do zoznamu látok navrhovaných na zahrnutie v súlade s článkom 59 nariadenia (ES) č. 1907/2006.
            
         
               (10)
            
            
               Uvedené látky majú byť na základe odporúčania Európskej chemickej agentúry vydaného 17. decembra 2010 (3) v súlade s článkom 58 nariadenia (ES) č. 1907/2006 prednostne zahrnuté do prílohy XIV k uvedenému nariadeniu.
            
         
               (11)
            
            
               Pre každú látku uvedenú v prílohe XIV k nariadeniu (ES) č. 1907/2006 je v prípade, že si žiadateľ naďalej želá danú látku používať alebo ju uvádzať na trh, potrebné v súlade s článkom 58 ods. 1 písm. c) bodom ii) uvedeného nariadenia stanoviť konečný termín na doručenie žiadostí Európskej chemickej agentúre.
            
         
               (12)
            
            
               Pre každú látku uvedenú v prílohe XIV k nariadeniu (ES) č. 1907/2006 je vhodné v súlade s článkom 58 ods. 1 písm. c) bodom i) uvedeného nariadenia stanoviť dátum, od ktorého je používanie danej látky a jej uvádzanie na trh zakázané.
            
         
               (13)
            
            
               Európska chemická agentúra vo svojom odporúčaní zo 17. decembra 2010 určila niekoľko posledných možných termínov pre podanie žiadostí v prípade látok uvedených v prílohe k tomuto nariadeniu. Tieto termíny by sa mali stanoviť na základe odhadovaného času potrebného na prípravu žiadosti o autorizácii a s prihliadnutím na dostupné informácie o jednotlivých látkach, a najmä na informácie získané v priebehu verejnej konzultácie vykonanej v súlade s článkom 58 ods. 4 nariadenia (ES) č. 1907/2006. Taktiež by sa mala zohľadniť kapacita agentúry spracúvať žiadosti v lehote stanovenej v nariadení (ES) č. 1907/2006.
            
         
               (14)
            
            
               V súlade s článkom 58 ods. 1 písm. c) bodom ii) nariadenia (ES) č. 1907/2006 by sa mal posledný možný termín podania žiadosti stanoviť najmenej 18 mesiacov pred dátumom zákazu.
            
         
               (15)
            
            
               Diizobutyl-ftalát je alternatívna látka dibutyl-ftalátu, ktorý je už zahrnutý do prílohy XIV k nariadeniu (ES) č. 1907/2006. S cieľom predísť možnému nahradeniu jednej látky druhou, posledný možný termín na podanie žiadostí pre diizobutyl-ftalát by sa mal stanoviť čo najbližšie k poslednému možnému termínu na podanie žiadostí pre dibutyl-ftalát.
            
         
               (16)
            
            
               Ustanovenie článku 58 ods. 1 písm. e) v spojení s ustanovením článku 58 ods. 2 nariadenia (ES) č. 1907/2006 stanovuje možnosť udeliť výnimku v súvislosti s určitým použitím alebo kategóriami použitia v prípade, že sa osobitným právnym predpisom EÚ ukladajú minimálne požiadavky na ochranu zdravia ľudí alebo životného prostredia, ktoré zaručia riadnu kontrolu rizík. Podľa informácií, ktoré sú v súčasnosti k dispozícii, nie je vhodné stanoviť výnimky na základe uvedených ustanovení.
            
         
               (17)
            
            
               Na základe aktuálne dostupných informácií nie je vhodné udeliť výnimky v prípade výskumu a vývoja orientovaného na výrobky a výrobné procesy.
            
         
               (18)
            
            
               Na základe aktuálne dostupných informácií nie je vhodné stanoviť lehoty na preskúmanie určitých použití.
            
         
               (19)
            
            
               Opatrenia stanovené v tomto nariadení sú v súlade so stanoviskom výboru zriadeného podľa článku 133 nariadenia (ES) č. 1907/2006,
            
         PRIJALA TOTO NARIADENIE:
   Článok 1
   Príloha XIV k nariadeniu (ES) č. 1907/2006 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. februára 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 396, 30.12.2006, s. 1.
   
      (2)  Ú. v. EÚ L 353, 31.12.2008, s. 1.
   
      (3)  http://echa.europa.eu/chem_data/authorisation_process/annex_xiv_rec/second_annex_xiv_rec_en.asp.
   
      PRÍLOHA
      Do tabuľky v prílohe XIV k nariadeniu (ES) č. 1907/2006 sa vkladajú tieto položky:
      
         
                     Položka č.
                  
                  
                     Látka
                  
                  
                     Vnútorná vlastnosť, resp. vlastnosti uvedené v článku 57
                  
                  
                     Prechodné opatrenia
                  
                  
                     Vyňaté (kategórie) použitia
                  
                  
                     Lehoty na preskúmanie
                  
               
                     Posledný možný termín podania žiadosti (1)
                     
                  
                  
                     Dátum zákazu (2)
                     
                  
               
                     „7.
                  
                  
                     diizobutyl-ftalát (DIBP)
                     č. ES: 201-553-2
                     č. CAS: 84-69-5
                  
                  
                     poškodzujúca reprodukciu
                     (kategória 1B)
                  
                  
                     21. august 2013
                  
                  
                     21. február 2015
                  
                  
                     —
                  
                  
                     —
                  
               
                     8.
                  
                  
                     oxid arzenitý
                     č. ES: 215-481-4
                     č. CAS: 1327-53-3
                  
                  
                     karcinogénna
                     (kategória 1A)
                  
                  
                     21. november 2013
                  
                  
                     21. máj 2015
                  
                  
                     —
                  
                  
                     —
                  
               
                     9.
                  
                  
                     oxid arzeničný
                     č. ES: 215-116-9
                     č. CAS: 1303-28-2
                  
                  
                     karcinogénna
                     (kategória 1A)
                  
                  
                     21. november 2013
                  
                  
                     21. máj 2015
                  
                  
                     —
                  
                  
                     —
                  
               
                     10.
                  
                  
                     chróman olovnatý
                     č. ES: 231-846-0
                     č. CAS: 7758-97-6
                  
                  
                     karcinogénna
                     (kategória 1B)
                     poškodzujúca reprodukciu
                     (kategória 1A)
                  
                  
                     21. november 2013
                  
                  
                     21. máj 2015
                  
                  
                     —
                  
                  
                     —
                  
               
                     11.
                  
                  
                     sulfochróman olovnatý žltý
                     (C. I. Pigment Yellow 34)
                     č. ES: 215-693-7
                     č. CAS: 1344-37-2
                  
                  
                     karcinogénna
                     (kategória 1B)
                     poškodzujúca reprodukciu
                     (kategória 1A)
                  
                  
                     21. november 2013
                  
                  
                     21. máj 2015
                  
                  
                     —
                  
                  
                     —“
                  
               
                     12.
                  
                  
                     chróman molybdénan síran olovnatý červený
                     (C. I. Pigment Red 104)
                     č. ES: 235-759-9
                     č. CAS: 12656-85-8
                  
                  
                     karcinogénna
                     (kategória 1B)
                     poškodzujúca reprodukciu
                     (kategória 1A)
                  
                  
                     21. november 2013
                  
                  
                     21. máj 2015
                  
                  
                      
                  
                  
                      
                  
               
                     13.
                  
                  
                     tris(2-chlóretyl)fosfát
                     (TCEP)
                     č. ES: 204-118-5
                     č. CAS: 115-96-8
                  
                  
                     poškodzujúca reprodukciu
                     (kategória 1B)
                  
                  
                     21. február 2014
                  
                  
                     21. august 2015
                  
                  
                      
                  
                  
                      
                  
               
                     14.
                  
                  
                     2,4-dinitrotoluén (2,4-DNT)
                     č. ES: 204-450-0
                     č. CAS: 121-14-2
                  
                  
                     karcinogénna
                     (kategória 1B)
                  
                  
                     21. február 2014
                  
                  
                     21. august 2015
                  
                  
                      
                  
                  
                      
                  
               
      
         (1)  Dátum podľa článku 58 ods. 1 písm. c) bodu ii) nariadenia (ES) č. 1907/2006.
      
         (2)  Dátum podľa článku 58 ods. 1 písm. c) bodu i) nariadenia (ES) č. 1907/2006.